Morofologi (linguistik)

**Morfologi** atau **ilimu pambantuakan kato** adolah cabang linguistik nan mangidentifikasi satuan-satuan pambantuak kato sabagai satuan gramatikal. Morfologi mampalajari saluk-baluak bantuak kato sarato pangaruah parubahan-parubahan bantuak kato tahadok golongan jo arati kato. Dapek pulo dikatoan bahwa morfologi mampalajari saluak-baluak bantuak kato sarato fungsi parubahan-parubahan bantuak kato itu, baiak fungsi gramatikal maupun fungsi semantik.

Dalam ilimu morfologi, tadapek morfem yaitu bagian taketek dari sabuah kato.

Pambagiannyo dapek digambarkan sabagaimano barikuik iko:

# Sabuah wacana dapek dipacah manjadi kalimaik.
# Kalimaik dapek dipacah manjadi klausa.
# Klausa dapek dipacah manjadi frasa.
# Frasa dapek dipacah manjadi bagian makna taketek, yaitu kato.
# Kato dapek tadiri ateh babarapo morfem, contohnyo mananamkan = me-tanam-kan, dapek juo hanyo tadiri ateh satu morfem, misalnyo rumah, kursi, selamat, eksekusi.

## Objek Kajian Morfologi
Objek kajian Morfologi adolah satuan-satuan morfologi, proses-proses morfologi, jo alaik-alaik morfologi. Tadapek duo satuan morfologi, yakni morfem jo kato. Samaantaro itu, proses morfologi malibatkan satidaknyo bantuak dasa, alaik pambantuak kato, jo makna gramatikal.

## Morfem
Sacaro singkek morfem marupoan satuan taketek dari kato nan alah indak bisa tabagi lai; meskipun baitu, satiok morfem mampunyoi makna baiak gramatikal maupun leksikal. Tadapek babagai jinih morfem dalam bahaso, pangklasifikasian jinih morfem iko dibagi dalam babarapo kriteria, misalnyo jinih morfem badasarkan kriteria kabebasannyo, kautuahannyo, maknanyo, jo lain sabagainyo.

Salanjuiknyo, satuan taketek dari kato iko dapek diklasifikasikan lai ateh morfem bebas (*free morpheme*), yaitu morfem nan dapek tagak surang tanpa adonyo panambahan morfem lain, atau dengan kato lain morfem iko manjadi satuan kato surang, misalnyo kato *tas*, *di*, *pergi* jo *cantik* dalam bahaso Indonesia, atau dalam bahaso Inggris ado kato sarupo *book*, *on*, *wash* dan *fast*. Morfem lain nan marupoan bantuak nan indak dapek tagak surang tanpa dirakekan pado morfem lain, misalnyo me-, pe-, yaitu morfem taikek (*bound morpheme*). Bantuak iko acok kali dikenal sabagai afiks karano morfem iko bukanlah kato akan tetapi marupoan bagian dari kato, sabagai contoh, morfem *me-*, *di-*, *pe-an*, atau dalam bahasa Inggris ado morfem *-ify*, *il-*, jo *en-*.

## Proses Morfologis

Salain mampalajari bantuak kato, morfologi mampalajari proses pambantuakan kato atau dapek juo disabuik sabagai proses morfologis.

Sacaro umum proses morfologis dapek dibagi ateh 5, yaitu:

### Proses Afiksasi
Afiksasi adolah proses pambubuahan afiks atau morfem tarikek pado morfem bebas. Morfem tarikek marupoan kato nan indak dapek tagak surang, sadangkan kato nan dapek tagak surang disabuik sabagai morfem bebas. Morfem bebas marupoan kato dasa nan dapek tagak surang. Kato dasa dapek barupo kato bando, kato sifaik, kato karajo, dll. Panggabuangan morfem bebas jo morfem tarikek akan mambantuak kato turunan dan manambah makna leksikal atau gramatikal pado kato tasabuik.

Proses afiksasi tadiri ateh prefiks, sufiks, infiks, konfiks, jo sirkumfiks.

### Proses Komposisi
Komposisi adolah proses kato pamajemukan. Kato majemuk iolah gabuangan kato dasa nan alah basinyawo atau nan alah mambantuak satu kasatuan sarato manimbulkan arati baru.

Contoh:

# Keras+kepala = keras kepala
# Kamar+mandi = kamar mandi
# Mata+pelajaran = mata pelajaran
# Kumis+kucing = kumis kucing

Kumis kucing dalam arti ‘sajenis tanaman’ adolah kato majemuk, tatapi kumis kucing dalam arti ‘kumis dari seekor kucing’ bukanlah kato majemuk. Pokok kato (indak bisa diartikan jiko surang), tatapi sasudah bagabuang kamudian mampunyaoi arati surang disabuik pamajemukan.

### Proses Reduplikasi
Pangulangan atau reduplikasi adolah pangulangan satuan gramatik, baiak saluruah, maupun sabagian, baiak variasi fonem maupun indak, hasia pangulangan itu marupoan kato ulang, sadangkan satuan nan diulang marupoan bantuak dasa.

Misalnyo, rumah-rumah dari bantuak dasa rumah. Satiok kato ulang alah pasti mampunyoi bantuak dasar. Kato-kato sarupo sia-sia, mondar-mandir, dan lainnyo dalam tinjauan deskriptif indak dapek digolongkan kato ulang karano sabananyo indak ado satuan nan diulang.

### Proses Akronimisasi
Akronimisasi adolah suatu proses pambantuakan kato dengan caro mayingkekan suatu konsep. Sabananyo akronim marupoan sabuah singkatan hanyo sajo diperlakukan sebagai sabuah kato atau butia leksikal.

Misalnyo:

- **Pilpres** nan berasal dari panyingkekan pemilihan presiden.

- **Puskesmas** nan berasal dari penyingkekan pusat kesehatan masyarakat.

- Sarato nan samisalnyo.

### Proses Panyarapan
Panyarapan marupoan proses pambantuakan kato malalui pangambilan kosakata baiak dari bahaso asing maupun bahaso daerah.

Panyarapan dari bahaso asiang misalnyo tadapek pado kato cek nan barasal dari kato *check*, kato faktor dari kato *factor*, kato varietas barasa dari kato *varietas*, jo lain-lainnyo.

Panyarapan dari bahaso daerah di Nusantara misalnyo tadapek pado kato unduh, unggah, jo naralila nan diserap dari bahaso Jawa.

Salain kalimo proses tasabuik, tadapek proses morfologis nan lain, sarupo pamimjaman kato (*borrowing*) yaitu maminjam kato dari bahaso lain misalnyo kato *sofa* nan ba asa dari bahaso Arab, dan panciptaan kato baru (*coinage*), biasonyo kato tasabuik muncua dari suatu produk di pasa, lalu digunoan untuak mangacu pado produk lain nan sarupo, misalnya kata *[[Aqua (air mineral)|Aqua]]* untuk mengacu pada air minum kemasan lain.

## Rujuakan